Stora Enson Kemin tehtaalla tapahtunut räjähdys kuului kilometrien päähän.

Stora Enson Kemin tehtaalla on tapahtunut räjähdys, vahvistaa Stora Enson Suomen mediavastaava Liisa Nyyssönen Ilta-Sanomille. Asiasta uutisoi ensimmäisenä Yle.

– Sellutehtaan kuitulinjastolla tapahtui räjähdys, jonka syytä ei vielä tiedetä, Nyyssönen kertoo IS:lle.

– Tällä hetkellä ei ole tiedossa, että räjähdyksessä olisi aiheutunut henkilövahinkoja. Tuotantoon tulee katkos, mutta vielä ei tiedetä, mihin kohtaan ja, kuinka kauan se kestää.

Räjähdys rikkoi ikkunoita.­

Ylen mukaan tehtaalla tapahtunut räjähdys kuului useiden kilometrien päähän. Paikalla on useita pelastuslaitoksen yksiköitä. Räjähdyksen syytä tutkitaan.

Stora Enson tehtaalla Kemissä on Ylen mukaan sellutehtaalla räjähtänyt hajukaasuja.­